OzLabs/hebrew-wiki-articles huggingface dataset:
אוסטין FX4

אוסטין FX4 (באנגלית: Austin FX4) היא מכונית בתצורת מונית, אשר יוצרה על ידי חברת המכוניות British Motor Corporation (בשנים 1958 - 1968), קונצרן הרכב British Leyland Motor Corporation Ltd (BLMC) (בשנים 1968 - 1982), וחברת המכוניות Carbodies Limited (בשנים 1982 - 1997) בממלכה המאוחדת.

דגם אוסטין FX4 יוצר בשנים 1958–1997.

סך הכול יוצרו כ-75,000 יחידות.

==אוסטין FX4==
דגמי אוסטין FX4 שירתו בעיר לונדון ובעוד ערים מרכזיות בממלכה המאוחדת.
* 4 דלתות
* תאוצת אוסטין FX4 בין 0 - 100 קמ"ש היא 23.7 שניות (מנוע 2,199 סמ"ק, תמסורת ידנית - 3 מהירויות, שנת 1966)
* תאוצת אוסטין FX4 בין 0 - 100 קמ"ש היא 26.4 שניות (מנוע 2,199 סמ"ק, תמסורת ידנית - 4 מהירויות, שנת 1966)
* תאוצת אוסטין FX4 בין 0 - 100 קמ"ש היא 28.3 שניות (מנוע 2,199 סמ"ק, תמסורת אוטומטית, שנת 1966)

===דגמי אוסטין FX4===
* FX4R
* FX4Q
* FX4S
* FX4S-Plus
* FX4W
* Fairway
* TX1
* TXII 
* TX4
* FL2

==תמונות==
<gallery mode="packed" heights="130">
קובץ:1965 Austin FL2 Hire Car.jpg | אוסטין FX4, שנת 1965 
קובץ:1986 Carbodies FX4 Taxi (24164926881).jpg | אוסטין FX4, שנת 1986 
קובץ:1986 Carbodies FX4 Taxi (23951861750).jpg | אוסטין FX4, שנת 1986 
קובץ:Austin FX4 (5021059006).jpg | אוסטין FX4
קובץ:Austintaxi in Alsdorf 7.jpg | אוסטין FX4 - מבט לתא הנהג
קובץ:Austintaxi in Alsdorf 1.jpg | אוסטין FX4
קובץ:Austintaxi in Alsdorf 2.jpg | אוסטין FX4
קובץ:1985 Austin FX4Q London taxi.jpg | אוסטין FX4, שנת 1985
</gallery>

==ראו גם==
* מונית
* אוסטין FX3
* TX1
* LTI TXII
* TX4

==קישורים חיצוניים==

* [http://britishblackcab.free.fr/ אוסטין FX4], באתר britishblackcab
* [https://www.youtube.com/watch?v=cFtR5kW14Po אוסטין FX4] (4:57 דקות), באתר יוטיוב
* [https://www.youtube.com/watch?v=riuPA7s3QYM אוסטין FX4] (5:07 דקות), באתר יוטיוב

==הערות שוליים==

קטגוריה:מוניות
קטגוריה:דגמי מכוניות שהושקו ב-1958
קטגוריה:מכוניות בריטיות
FX4
קטגוריה:לונדון: מוניות
מונומנט החופש

מונומנט החופש (קוריאנית: 해방탑, 解放塔) היא אנדרטת זיכרון המוקדשת לחיילי הצבא האדום אשר שחררו את קוריאה בזמן מלחמת העולם השנייה. האנדרטה ממוקמת בבירת קוריאה הצפונית, פיונגיאנג. גובהו של המונומנט הוא 30 מטר, ושטחו הוא 128,000 מטר רבוע.

==היסטוריה==
האנדרטה הוקמה ב-15 באוגוסט 1946 לזכרם של החללים הסובייטים אשר השתתפו בשחרור קוריאה מהכיבוש היפני. האנדרטה כללה לוח זיכרון אשר הזכיר את סטלין, כמו כן על אחד מצדיה של האנדרטה הייתה תמונה של עיטור הניצחון על יפן. בשנות הששים החלו לשנות בצפון קוריאה את שמותיהם של המתקנים אשר כללו בשמותיהם את שמו של סטלין, אז לוח הזיכרון שונה ושמו של סטלין הוסר, גם הוסר העיטור והוחלף בכוכב האדום.

האנדרטה שופצה ב-1985 ושוב ב-2015.

==הקדשות על האנדרטה==
מונומנט על גבי בול סובייטי
על גבי האנדרטה הקדשות ברוסית ובקוריאנית.

הקדשה ראשונה:
<blockquote>
Великий советский народ разгромил японских империалистов и освободил корейский народ. Кровью, пролитой советскими воинами при освобождении Кореи, ещё больше укрепились узы дружбы между корейским и советским народами. В знак всенародной благодарности воздвигнут этот памятник. 15 августа 1945 года.
</blockquote>

<blockquote>

</blockquote>

תרגום:

העם הסובייטי הדגול ריסק את האימפריאליסטים היפנים ושחרר את העם הקוריאני. על ידי הדם של הלוחמים הסובייטים אשר נשפך בשחרורם את קוריאה נהדקו קשרי הידידות בין העמים הקוריאני והסובייטי. כאות הוקרה כלל-לאומית הוקמה אנדרטה זו. 15 באוגוסט 1945.

הקדשה שנייה:
<blockquote>
Вечная слава великой Советской Армии, освободившей корейский народ от ига японских империалистов и открывшей ему путь к свободе и независимости! 15 августа 1945 г.
</blockquote>

<blockquote>

</blockquote>

תרגום:

שתהולל לנצח הצבא הסובייטי הדגול, אשר שחררה את העם הקוריאני מעול האימפריאליסטים היפנים ושר פתחה בפניו את הדרך אל החירות והעצמאות! 15 באוגוסט 1945.

==קישורים חיצוניים==

קטגוריה:פיונגיאנג: אנדרטאות
יחסי ארצות הברית – דרום סודאן

יחסי ארצות הברית–דרום סודאן, הם היחסים הדו-צדדיים בין ארצות הברית לדרום סודאן.

==היסטוריה==
ארצות הברית הכירה בדרום סודאן ב-9 ביולי 2011, באותו יום שדרום סודאן הכריזה על עצמאותה. עוד באותו יום שדרגה ארצות הברית את הקונסוליה בג'ובה למעמד שגרירות, ובאוקטובר אותה שנה מונתה סוזן ד. פייג' לשגרירת ארצות הברית בדרום סודאן.

בשנת 2012, נשיא ארצות הברית ברק אובמה החליט על הספקת סיוע וציוד צבאי לדרום סודאן. ולאחר מכן שלח משלחת של 5 קצינים, על מנת לייעץ בנושאי ביטחון לממשלת דרום סודאן.

בשנת 2017 שגריר ארצות הברית באו"ם ניקי היילי, מתחה ביקורת על דרום סודאן על אי טיפולה ברעב ובמחסור במדינה. בדצמבר 2016 נכשלה ארצות הברית בהעברת החלטה על אמברגו נשק ועוד סנקציות, בשל רצח עם בדרום סודאן.

==יחסים דיפלומטיים==
דרום סודאן מחזיקה בארצות הברית שגרירות בוושינגטון די. סי., ואילו ארצות הברית מחזיקה בדרום סודאן שגרירות בג'ובה.

==ראו גם==
* יחסי החוץ של דרום סודאן
* שגרירות ארצות הברית בג'ובה

==קישורים חיצוניים==

==הערות שוליים==
LTI TX1

LTI TX1 היא מכונית בתצורת מונית, המוגדרת כמכונית רטרו, אשר יוצרה על ידי חברת הנדסת הרכב "London Taxi Company" הבריטית בשנים 1997–2002.

בעבר, חברת הנדסת הרכב "London Taxi Company" הייתה חלק מחברת "Manganese Bronze Holdings plc".

==LTI TX1==
* 4 דלתות
* תאוצת דגם "LTI TX1", בין 0–100 קמ"ש היא 23.0 שניות (לדגם תמסורת ידנית)
* תאוצת דגם "LTI TX1", בין 0–100 קמ"ש היא 27.1.0 שניות (לדגם תמסורת אוטומטית)

==תמונות==
<gallery mode="packed" heights="120">
קובץ:1999 LTI TX1 - Bristol, England - UK (17059994408).jpg | דגם LTI TX1, שנת 1999
קובץ:BritainCab.jpg | דגם LTI TX1
קובץ:LTI TX1 in London (32658632283).jpg | דגם LTI TX1 (צולם בלונדון)
קובץ:Wetzikon - Bahnhofstrasse - Wildbach 2010-07-01 12-24-20 ShiftN savagely cropped.jpg | דגם LTI TX1
קובץ:Londontaxi-sg.JPG | דגם LTI TX1
קובץ:Wetzikon - Bahnhofstrasse - Wildbach 2010-07-01 12-24-20 ShiftN.jpg | דגם LTI TX1
קובץ:Salesforce.com taxi in London 2008.jpg | דגם LTI TX1 (צולם בלונדון)
</gallery>

==ראו גם==
* מונית
* אוסטין FX3
* אוסטין FX4
* LTI TXII
* TX4

==קישורים חיצוניים==

* [https://www.youtube.com/watch?v=U5rLW28tiDg דגם LTI TX1] (6:01 דקות), באתר יוטיוב
* [https://www.youtube.com/watch?v=g2f5giyfUrs דגם LTI TX1] (5:14 דקות), באתר יוטיוב
* [https://web.archive.org/web/20171107003743/https://www.londontaxiinpanama.com/index.php?option=com_igallery&view=category&igid=24&Itemid=616&lang=en#!Taxi___W667_01 דגם LTI TX1 - תמונות], באתר londontaxiinpanama

==הערות שוליים==

קטגוריה:מוניות
קטגוריה:דגמי מכוניות שהושקו ב-1997
קטגוריה:מכוניות בריטיות
קטגוריה:לונדון: מוניות
קטגוריה:מכוניות רטרו
קונון (מיתוגרף)

קונון (ביוונית: Κόνων; סוף המאה ה-1 לפנה"ס ותחילת המאה ה-1 לספירה) היה פילולוג ומיתוגרף יווני מתקופת אוגוסטוס קיסר.

קונון חיבר יצירה ששמה "סיפורים" (Διηγήσεις), המוקדשת לארכלאוס פילופאטור, מלך קפדוקיה . היה זה אוסף של 50 סיפורים המתייחסים לתקופה המיתית וההירואית, ובמיוחד לייסודן של מושבות.

תקציר של היצירה נשמר בביבליותקה של פוטיוס, הפטריארך של קונסטנטינופול במאה ה-9, שמשבח את הסגנון האטי של קונון, ומעיר שניקולאוס איש דמשק שאל ממנו הרבה.

דיון כריסוסטומוס מזכיר רטוריקן בשם "קונון", שייתכן וניתן לזהותו עם קונון המיתוגרף.

הסיפור ה-40 ביצירה מתאר את תולדותיה של אנדרומדה ומקשר אותה עם העיר יפו, בהתאם למסורת ארוכה בספרות היוונית, אולם אינו מציין שהיא נמצאת בארץ יהודה, אלא בארץ שנקראה באותו הזמן "יפו", שקיבלה את שמה מעיר החוף ו"נקראה לאחר מכן פיניקיה".

==לקריאה נוספת==
* Menahem Stern, Greek and Latin Authors on Jews and Judaism, Jerusalem, 1976, Vol. I, LI. Conon the Mythographer, pp. 352-354

==קישורים חיצוניים==
* Smith, William, [https://web.archive.org/web/20121018235015/http://www.ancientlibrary.com/smith-bio/0835.html Dictionary of Greek and Roman Biography and Mythology, Conon, literary, Vol I, p. 826]
* [http://topostext.org/work.php?work_id=489 (Conon, Narrations (Photius] 

==הערות שוליים==

קטגוריה:יוון העתיקה: ספרות והיסטוריוגרפיה
קטגוריה:מחברים כותבי יוונית
קטגוריה:אישים שחיו במאה ה-1 לפנה"ס
היינריך אנטון דה ברי

היינריך אנטון דה ברי (בגרמנית: Heinrich Anton de Bary; מוכר לרוב בשם אנטון דה ברי; נולד ב- 26 בינואר 1831, פרנקפורט, הקונפדרציה הגרמנית, ונפטר ב- 19 בינואר 1888, בשטרסבורג, הקיסרות הגרמנית). היה בוטנאי, ביולוג, כירורג, מיקרוביולוג, פיקולוג ומיקולוג גרמני שעסק בעיקר בחקר פטריות (מיקולוגיה) ובחקר אצות (פיקולוגיה), חקר בעיקר את מחזור החיים של הפטריות ונחשב לאבי המיקולוגיה המודרנית ואבי הפתולוגיה הבוטנית, בנוסף, הוא עסק בעיקר בחקר מחלות צמחים וטבע את המונח סימביוזה.

==ביוגרפיה==
אנטון דה ברי נולד בפרנקפורט שבגרמניה והיה אחד מעשרת ילדיו של הרופא אוגוסט תיאודור דה ברי ואשתו אמילי מאייר דה ברי. כבר בצעירותו עודד אותו אביו להצטרף לקבוצת חובבי טבע שהיו אוספים דגימות צמחים באזורים הסמוכים לביתו וכבר בצעירותו הוא התעניין בפטריות ובאצות.

בתקופתו של אנטון דה ברי, כימשון תפוחי האדמה גרם לאובדן יבולים ולאובדן כלכלי גדול. באותה העת מקורן של מחלות צמחים לא היה ידוע, ב-1841 הוא טען שפטריות שנמצאו בתפוחי אדמה הן הגורם לכימשון תפוחי האדמה ופרסם את עבודתו הראשונה על פטריות ב-1861.

ב-1848 לאחר סיום הלימודים, אנטון דה ברי החל ללמוד רפואה באוניברסיטת היידלברג והמשיך את לימודיו באוניברסיטת מרבורג. ב-1850 הוא עבר לברלין כדי להמשיך את לימודי הרפואה שלו ובו זמנית המשיך להתעניין ולחקור את הצומח. ב-1853 קיבל את התואר ברפואה בברלין, אך החיבור המדעי שפרסם עסק בנושא בוטני ובאותה שנה פרסם ספר בו טען שפטריות גורמות לצמחים להאכל ולשידפון בצמחים.

לאחר מכן, דה ברי עבר ללמוד בוטניקה באוניברסיטת טיבינגן שבעיר טיבינגן, גרמניה, שם מונה לפריווטדוזנט (אדם בעל סמכות להרצות ולבחון תלמידים באופן עצמאי בגרמניה ללא קבלת תואר פרופסור) ומונה לעוזרו של הוגו פון מוהל שהיה בוטנאי גרמני.

ב-1855 הקים באוניברסיטת פרייבורג את המעבדה הבוטנית המתקדמת ביותר בגרמניה באותו זמן, ולאחר מכן התמנה לפרופסור לבוטניקה באוניברסיטת שטרסבורג.

כשחקר את היווצרות החזזיות הוא גילה שהחזזיות הן תוצאה של סימביוזה בין אצות לפטריות וטבע לראשונה את המונח סימביוזה שאותו הגדיר כ"חיים בצוותא של אורגניזמים שונים" והודיע על כך במונוגרפיה שפרסם ב-1879: "(Die Erscheinung der Symbiose (Strasbourg, 1879".

דה ברי פרסם למעלה מ-100 מחקרים והשפיע על בוטנאים ומיקרוביולוגים רבים ומפורסמים כגון סרגיי וינוגרדסקי הביולוג ממוצא רוסי, וויליאם גילסון פרלו הבוטנאי האמריקאי. הוא נחשב לאחד מהביולוגים המשפיעים ביותר במאה ה-19. דה ברי נפטר ב-1888 כתוצאה מגידול סרטני בלסת בעיר שטרסבורג.

==משפחתו==
דה ברי התחתן עם אנטוני אינרט (Antonie Einert) ב-1861 ונולדו לו ארבעה ילדים.

==קישורים חיצוניים==

* 

קטגוריה:מדענים גרמנים
קטגוריה:ביולוגים גרמנים
קטגוריה:מיקרוביולוגים גרמנים
קטגוריה:בוטנאים גרמנים
קטגוריה:רופאים גרמנים
קטגוריה:סגל אוניברסיטת טיבינגן
קטגוריה:סגל אוניברסיטת שטרסבורג
קטגוריה:סימביוזה
קטגוריה:סגל אוניברסיטת פרייבורג
קטגוריה:סגל אוניברסיטת האלה-ויטנברג
קטגוריה:עמיתים זרים בחברה המלכותית
קטגוריה:מיקולוגים
קטגוריה:גרמנים שנולדו ב-1831
קטגוריה:גרמנים שנפטרו ב-1888
אצטדיון בילינו פולה

אצטדיון בילינו פולה הוא אצטדיון כדורגל הממוקם בזניצה, בוסניה והרצגובינה ומכיל 15,600 מקומות ישיבה. האצטדיון המארח את משחקיה הביתיים של קבוצת צליק זניצה, נבחרת בוסניה והרצגובינה בכדורגל ולעיתים גם את נבחרת בוסניה והרצגובינה ברוגבי.

==היסטוריה==
האצטדיון נפתח בשנת 1972 כאצטדיונה הביתי של צליק זניצה.

האצטדיון אירח בנוסף שני משחקים של נבחרת יוגוסלביה בשנים 1974 ו-1985 בהתאמה. ב-24 באפריל 1996 האצטדיון אירח את משחק הבית הראשון של שהסתיים בתיקו 0-0 נגד .

בין השנים 1996 עד 2013, משחקיה הביתיים של הנבחרת התקיימו לסירוגין בסרייבו ובבילינו פולה, אך החל משנת 2013 האצטדיון מארח את משחקיה הביתיים של נבחרת בוסניה.

==קישורים חיצוניים==

בילינו פולה
קטגוריה:בוסניה והרצגובינה: כדורגל
הקורפוס ה-20 (האימפריה הגרמנית)

הקורפוס ה-20 () היה קורפוס של צבא הקיסרות הגרמנית שלחם במלחמת העולם הראשונה, ופורק עם סיומה. 

==היסטוריה==
הקורפוס הוקם ב-1 באוקטובר 1912 כחלק מהתרחבות כללית של צבא הקיסרות הגרמנית, ולמפקדו מונה פרידריך פון שולץ. מטה הקורפוס היה באלנשטיין, וחייליו גויסו מהאזור הדרומי של פרוסיה המזרחית.

עם פרוץ מלחמת העולם הראשונה הוצב הקורפוס בחזית המזרחית כחלק מהארמייה השמינית, ולחם עמה נגד הפלישה הרוסית לפרוסיה המזרחית והשתתף בקרב גומבינן, ולאחר מכן לחם בקרב טננברג, הקרב הראשון על האגמים המזוריים וקרב לודז'. ב-26 במאי 1915 התמנה פון שולץ גם למפקד הארמייה השמינית וכוחותיו נשלחו לאבטח את קווי הביצורים ליד גרודנו. ב-29 בספטמבר 1915 פורקה הארמייה השמינית, ופון שולץ נשאר בתפקידו כמפקד הקורפוס ה-20. ב-28 באוקטובר 1915 הפך הקורפוס ה-20 לפלגת הארמייה שולץ. פלגת הארמייה לחמה בגזרה הצפונית של החזית המזרחית, וב-2 באוקטובר 1918 פורקה, ועל בסיסה הוקם מחדש הקורפוס ה-20, שפורק ב-29 בנובמבר 1918, זמן קצר לאחר תום המלחמה.

==מפקדים==
* גנרל חיל התותחנים פרידריך פון שולץ (1 באוקטובר 1912 - 18 בספטמבר 1915)
* גנרל לוטננט ויקטור אלברכט (2 באוקטובר 1918 - 29 בנובמבר 1918)
==קישורים חיצוניים==

20
ז'ורז' ואלירון

ז'ורז' ז'אן מארי ואלירון (בצרפתית: Georges Jean Marie Valiron, 7 בספטמבר 1884 - 17 במרץ 1955) היה מתמטיקאי צרפתי שעבד רבות בתחום האנליזה, ובפרט האנליזה המרוכבת.

==ביוגרפיה==
בילדותו למד ואלירון בתיכון בעיר הולדתו, ליון. לאחר מכן, למד מתמטיקה באקול נורמל סופרייר שבפריז, וסיים בתור תלמיד מצטיין. את ארבע השנים הבאות, בין 1908–1912, הקדיש ואלירון לתפקיד מורה בבזאנסון. ואלירון סיים את עבודת הדוקטור שלו בשנת 1914 באוניברסיטת פריז, בהנחייתו של אמיל בורל. בעבודתו למד על פונקציות שלמות מסדר סופי. עם פרוץ מלחמת העולם הראשונה בסוף שנת 1914, התגייס ואלירון לצבא הצרפתי, וסיים את המלחמה בדרגת לוטננט משנה. בימי המלחמה הוא פעל, בין השאר, במסגרת הוועדה לניסויי הארטילריה של חיל הים בגאוור, בתחום חישובי בליסטיקה חיצונית. 
משנת 1922 היה פרופסור באוניברסיטת שטרסבורג שבמזרח צרפת, לאחר ששטרסבורג הוחזרה לצרפת בעקבות תוצאות מלחמת העולם. ואלירון לימד בשטרסבורג במשך כעשור, והעביר הרצאות רבות בנושאים שונים באנליזה. בשנת 1932 קיבל משרה באוניברסיטת פריז. בשנת 1941 קיבל תואר של פרופסור במתמטיקה. במהלך שהותו בפריז, לימד גם באקול פוליטקניק.

חיבורו בנושא אנליזה מתמטית (בצרפתית - Théorie des fonctions and Équations fonctionnelles) זכה להכרה רבה ותורגם למספר שפות. על שמו נקרא משפט ואלירון, הקובע כי פונקציה שלמה ולא קבועה היא הפיכה בסביבת נקודה על ידי פונקציה אנליטית.

הוא העמיד מספר תלמידי מחקר, בהם לורן שוורץ, זוכה מדליית פילדס לשנת 1950. בנוסף, היה מורו של אנדרי בלוך, מתמטיקאי נודע בתחום האנליזה המרוכבת.

ולירון היה נשוי למארי לבית סימון (Simond) ונולדו להם שני ילדים: בת - ז'רמן, ובן - פול.

==פרסים ואותות הוקרה==
*1938 - יושב ראש החברה המתמטית של צרפת
*1948 - פרס פונסלה

==קישורים חיצוניים==

* [http://www-history.mcs.st-andrews.ac.uk/Biographies/Valiron.html סקירה ביוגרפית של ג'ורג ואלירון], באתר MacTutor.
* David Aubin - I'm just a mathematician”: why and how mathematicians collaborated with Military Ballisticians at Gâvre HAL – UPMC, Pierre and Marie Curie University, Paris (2010), pp. 801-842

==הערות שוליים==

קטגוריה:מתמטיקאים צרפתים
קטגוריה:בעלי תואר דוקטור מאוניברסיטת פריז
קטגוריה:בוגרי אקול נורמל סופרייר
קטגוריה:צרפתים שנולדו ב-1884
קטגוריה:צרפתים שנפטרו ב-1955
אוליבר פארקר

אוליבר פארקר (באנגלית: Oliver Parker; נולד ב-6 בספטמבר 1960) הוא במאי קולנוע ותסריטאי אנגלי.

==ביוגרפיה==
פארקר נולד בפלימות'. הוא בנם של ג'יליאן, ליידי פארקר ושל סר פיטר פארקר שהיה בעבר יושב ראש חברת הרכבת הבריטית "British Rail". אחיו הוא השחקן נתניאל פארקר.

הסרט השני בבימויו, "בעל אידיאלי", היה מועמד לפרס באפט"א לתסריט המעובד הטוב ביותר.

==פילמוגרפיה==
===קולנוע===
{| class="wikitable"
|- style="background:#b0c4de; text-align:center;"
! שנה
! שם
! שם באנגלית
! במאי
! מפיק
! תסריטאי
! שחקן
! הערות
|-
| 1987
| מעורר השאול
| dir="ltr" | Hellraiser
|
|
|
|
| בתפקיד: Moving Man 2
|-
| 1988
| מעורר השאול 2
| dir="ltr" | Hellbound: Hellraiser II
|
|
|
|
| בתפקיד: Workman 2
|-
| rowspan="2"|1990
|
| dir="ltr" | Nightbreed
|
|
|
|
| בתפקיד: פלוקווין
|-
| נזירות ממין זכר
| dir="ltr" | Nuns on the Run
|
|
|
|
| בתפקיד: רופא
|-
| 1993
|
| dir="ltr" | Shepherd on the Rock
|
|
|
|
| בתפקיד: סיימון מקינטייר
|-
| 1994
|
| dir="ltr" | Murder in Belgravia: The Lucan Affair
|
|
|
|
| בתפקיד: לורד לוקאן; סרט טלוויזיה
|-
| rowspan="2"|1995
| אותלו
| dir="ltr" | Othello
|
|
|
|
|
|-
|
| dir="ltr" | The Big Game
|
|
|
|
| בתפקיד: צ'ארלס הרמן; סרט טלוויזיה
|-
| 1999
| בעל אידיאלי
| dir="ltr" | An Ideal Husband
|
|
|
|
| בתפקיד: בנברי
|-
| 2001
| זואי
| dir="ltr" | Zoe
|
|
|
|
| בתפקיד ג'וליאן
|-
| 2002
| חשיבותה של רצינות
| dir="ltr" | The Importance of Being Earnest
|
|
|
|
|
|-
| 2003
| חייו הפרטיים של סמואל פפיס
| dir="ltr" | The Private Life of Samuel Pepys
|
|
|
|
| סרט טלוויזיה
|-
| 2006
|סרט אפל
| dir="ltr" | Fade to Black
|
|
|
|
|
|-
| rowspan="2"|2007
|
| dir="ltr" | I Really Hate My Job
|
|
|
|
|
|-
| טירוף של קולג'
| dir="ltr" | St Trinian's
|
|
|
|
|
|-
| rowspan="2"|2009
| דוריאן גריי
| dir="ltr" | Dorian Gray
|
|
|
|
|
|-
| טירוף של קולג' 2
| dir="ltr" | St Trinian's 2: The Legend of Fritton's Gold
|
|
|
|
|
|-
| 2011
| ג'וני אינגליש חוזר
| dir="ltr" | Johnny English Reborn
|
|
|
|
|
|-
| 2016
| הצבא של אבא
| dir="ltr" | Dad's Army
|
|
|
|
| מילות השיר: "Auf Wiedersehen Mr Hitler"
|-
| 2018
|לשחות עם גברים
| dir="ltr" |Swimming with Men
|
|
|
|
|
|-
| 2023
|הבריחה הגדולה
| dir="ltr" |The Great Escaper
|
|
|
|
|
|}

===טלוויזיה===
* מטלוק (1987) Matlock – איש בבית הספר, בפרק "The Billionaire"
* (1989) The Bill – גלן פלפס, בפרק "A Good Result"
* פוארו (1991) Agatha Christie's Poirot – פיליפ רידג'וויי, בפרק "The Million Dollar Bond Robbery"
* לאבג'וי (1994) Lovejoy – דזמונד דקסטר, בפרק "Day of Reckoning"

==קישורים חיצוניים==

==הערות שוליים==

קטגוריה:שחקני קולנוע וטלוויזיה אנגלים
קטגוריה:במאי קולנוע בריטים
קטגוריה:תסריטאי קולנוע בריטים
קטגוריה:אנגלים שנולדו ב-1960
המועצה לביטחון לאומי של הממלכה המאוחדת

המועצה לביטחון לאומי של הממלכה המאוחדת (באנגלית: National Security Council) הידועה בשמה NCS, היא גוף בקבינט ממשלת בריטניה המופקדת על פיקוח כל הנושאים הקשורים לביטחון הלאומי, תיאום מודיעיני ואסטרטגיה ביטחונית. תפקידיה של המועצה לביטחון לאומי הם לדון בעניינים הנוגעים לביטחון הלאומי, מדיניות החוץ, ביטחון לאומי, יחסים בינלאומיים ופיתוח בינלאומי, חוסן, אנרגיה ואבטחת משאבים.

==היסטוריה==
המועצה הוקמה ב-12 במאי 2010 על ידי ראש הממשלה דייוויד קמרון. בדברי ההסבר של הממשל נאמר כי המועצה תתאם את התגובות לאיומים הניצבים בפני בריטניה ותשלב ברמה הגבוהה ביותר את עבודתם של גורמים ממשלתיים רלוונטיים בתחום הביטחון הלאומי, וכי היועץ לביטחון לאומי של בריטניה יכהן כמזכיר המועצה.
מלחמת אפגניסט<nowiki/>ן, 2009]]
ב-1 באפריל 2015 המועצה השיקה קרן יציבות וביטחון, המשמש כמאגר כספים של סכום הכולל מעל 1 מיליארד ליש"ט בשנה, עבור התמודדות עם סכסוכים וחוסר יציבות בחו"ל.

==חברים במועצה==
{| class="wikitable"
|-
! colspan="2" |שר!! תפקיד
|-
|141x141 פיקסלים
| קיר סטארמר (יו"ר)|| ראש הממשלה
הלורד הראשון של האוצר
שר לענייני האיחוד (ארבע אומות הבית של הממלכה המאוחדת)
שר השירות הציבורי
|-
|141x141 פיקסלים
| אנג'לה ריינר (סגן יו"ר)
| סגנית ראש הממשלה

|-
|141x141 פיקסלים
| רייצ'ל ריבס|| שרת האוצר
|-
|135x135 פיקסלים
| דייוויד לאמי|| מזכיר המדינה לענייני חוץ, חבר העמים ופיתוח
|-
|138x138 פיקסלים
| איווט קופר|| מזכירת הפנים
|-
|141x141 פיקסלים
| ג'ון הילי|| מזכיר ההגנה
|-
|142x142 פיקסלים
| ריצ'רד הרמר|| התובע הכללי של אנגליה וְויילס
והפרקליט הכללי של צפון אירלנד
|-
| 142x142 פיקסלים
| פיטר קיילי
| מזכיר המדינה לענייני מדע, חדשנות, וטכנולוגיה
|-
! colspan="3" |משתתפים נוספים
|-
|159x159 פיקסלים
|סר טים בארו
|מזכיר המועצה לביטחון לאומי (היועץ לביטחון לאומי)
|}

== היועץ לביטחון לאומי ==
יועץ לביטחון לאומי של הממלכה המאוחדת הוא פקיד בכיר במשרד הקבינט, המשמש כיועץ הראשי לראש ממשלת בריטניה ולקבינט ממשלת בריטניה בכל נושאי הביטחון הלאומי. המשרה נוצרה ב-22 במאי 2010 כחלק מרפורמה שהנהיג ראש הממשלה דאז דייוויד קמרון אשר במסגרתה הוקמה המועצה לביטחון הלאומי.

היועץ לביטחון לאומי עומד בראש המזכירות לביטחון לאומי, שהינה כחלק ממשרד הקבינט. כמו כן, משמש היועץ כמזכיר המועצה לביטחון לאומי של הממלכה המאוחדת .

==המזכירות לביטחון לאומי==
המזכירות לביטחון לאומי היא יחידה במשרד הקבינט של ממשלת בריטניה המספקת תיאום ואינטגרציה בנושאי ביטחון ומודיעין בעלי חשיבות אסטרטגית בין משרדי וסוכנויות הממשלה. בין התפקידים של המזכירות לביטחון לאומי נמנים: מתן ייעוץ אסטרטגי למועצה לביטחון לאומי, תיאום ופיתוח מדיניות חוץ וביטחון במשרדי וגופי הממשלה השונים, תיאום מדיניות, פתירת סוגיות אתיות ומשפטיות בקהילת המודיעין הבריטית, ניהול המימון וסדרי העדיפויות שלה,שיפור חוסנה של בריטניה ויכולת התגובה למצבי חירום, קידום אסטרטגיית אבטחת הסייבר הלאומית.

== ראו גם ==

* ועדת הקבינט לביטחון לאומי של ניו זילנד
* הקבינט המדיני-ביטחוני 

==קישורים חיצוניים==
* 

==הערות שוליים==

קטגוריה:הממלכה המאוחדת: ממשל
קאן-קאן (סרט)

קאן-קאן (Can-Can) הוא סרט מוזיקלי אמריקאי משנת 1960 המבוסס על המחזמר קאן-קאן של אייב בורו עם מוזיקה ומילים של קול פורטר שהועלה ב-1953 בברודוויי ובוסט אנד.

הסרט צולם בטכניקולור ובשיטת Todd-AO. בתפקידים הראשיים - שירלי מקליין, פרנק סינטרה, לואי ז'ורדן ומוריס שבלייה. כן הופיעה בו ג'ולייט פראוז בתור הרקדנית הראשית ובמהלך הצילומים הוכרז על אירוסיה לפרנק סינטרה שהתבטלו תוך זמן קצר.

בסרט הושרו גם שירים מוקדמים יותר של פורטר. השיר המפורסם I Love Paris מושר בהתחלה רק כמנגינת רקע.

ניקיטה חרושצ'וב ביקר באתר הצילומים וצפה בריקוד קאן- קאן אותו תיאר כמייצג את התרבות המערבית הקלוקלת והפורנוגרפית.

הסרט היה מועמד לפרס אוסקר על התלבושות והעיבוד המוזיקלי.

פסקול הסרט זכה בפרס גראמי.
==תקציר העלילה==
רובע מונמרט בפריז, 1896. ריקוד הקאן-קאן נאסר בגלל היותו בלתי מוסרי. השופט פול בארייה (מוריס שבלייה) וידידו עורך הדין פרנסואה דורניי (פרנק סינטרה) מטיילים ברובע ושרים את השיר "מונמארט". הם בדרכם למועדון הלילה Bal du Paradis בבעלותה של הזמרת סימון (שירלי מקלין), אהובתו של פרנסואה.

במועדון מופיעות רקדניות קאן-קאן בראשן סימון וקלודין (ג'ולייט פראוז) כשלפתע מתפרצים שוטרים ולוקחים את הרקדניות למעצר.

במשפט יושב ראש השופט פול ולידו השופט הצעיר פיליפ פורסטייה (לואי ז'ורדן). הוטרים ששוחדו טוענים שלמעשה לא ראו את הריקוד והרקדניות משוחררות "מחוסר הוכחות".

פיליפ מתאהב בסימון מגיע למועדון עם צלם ורוכש את אמונה של סימון אך בעת ריקוד הקאן-קאן הוא מסמן לצלם ולשוטרים וסימון נעצרה ונכלאת.

פרנסואה נחלץ לעזרתה ומשכנע את פיליפ לשחרר אותה אחרת יפרסם את יחסיו אתה. סימון מבקשת מפרנסואה שיתחתן אתה אבל הוא נגד מוסד הנישואים היא מקבלת את הצעתו של פיליפ המבקש את ידה.

פול מתנגד לנישואים האלה ואומר לפיליפ שזה לא מתאים לאדם המעמדו להתחתן עם רקדנית בארים.

פיליפ מציג את ארוסתו לפני חוג מכריו מחברה הגבוהה בתוך ספינה מפוארת השטה בסן. סימון משתכרת ומופיעה בפני הנוכחים בשיר ובריקוד לא מוסריים ולבסוף נמלטת משם, קופצת לנהר ושוחה לגדת הנהר.

סימון מבקשת הלוואה מפרנסואה כדי להמשיך ולקיים את המועדון. הוא נותן לה תמורת ערבות על המועדון ובשל כך הוא נעצר כ"בעל" המועדון שבו רוקדות קאן-קאן. במשפט אומרת סימון כי "איבדה" את שטר הערבות ופרנסואה משוחרר.

לבסוף נערך נשף קאן קאן שבסופו "נאסרת" סימון ומובאת לכרכרת אסירים שם יושב פרנסואה המבקש את ידה.

==קישורים חיצוניים==

*[https://www.youtube.com/watch?v=_22vH7myjlc קדימון לסרט קאן-קאן], באתר יוטיוב

קטגוריה:סרטי 1960
קטגוריה:סרטים באנגלית
קטגוריה:סרטים אמריקאיים
קטגוריה:סרטי פוקס המאה ה-20
קטגוריה:סרטים מבוססי מחזות זמר
קטגוריה:סרטים מוזיקליים
קטגוריה:סרטי שירלי מקליין
קטגוריה:סרטי פרנק סינטרה
ניקולאה אנדרוצה צ'אושסקו

ניקולאה אנדרוצה צ'אושסקו (ברומנית: Nicolae Andruță Ceaușescu; 1924 - 14 בדצמבר 2000) היה לוטננט גנרל בסקוריטטה ומפקד בית הספר לקצינים, ברומניה, אח של השליט, ניקולאה צ'אושסקו.
== חייו ==
כשנולד ניקולאה אנדרוצה, שש שנים אחרי לידת אחיו, ניקולאה צ'אושסקו, רשם אותו אביו באותו שם, "ניקולאה", כנראה משום שהיה תחת השפעת אלכוהול. מאוחר יותר הוסיפו לו את השם "אנדרוצה", כדי להבדילו משם אחיו.

אנדרוצה היה חרט. תחילה נטה אל התנועה הלגיונרית, אך בהמשך, בהשפעת אחיו מרין צ'אושסקו וניקולאה, נרשם במפלגה הקומוניסטית הרומנית. הוא התקדם בהדרגה בהיררכיה הקומוניסטית והגיע לדרגת לוטננט גנרל בסקוריטטה, אך הועבר לתפקיד שולי, מפקד בית הספר לקציני סקוריטטה, בגלל מתחים עם אחיו, נשיא רומניה.

במהפכה הרומנית (1989) נזעק עם חניכי בית הספר לקצינים, כאלף איש, כדי לדכא את המהפכה, ירה והורה לירות. אחרי המהפכה שוחרר משירות פעיל וכעבור חודש נעצר והועמד למשפט על חלקו בניסיון לדכא את המהפכה. הוא נידון ל-15 שנות מאסר, אך בגלל מצב בריאותו הרעוע שוחרר זמנית ב-1994 וסופית ב-1999. הוא מת זמן לא רב לאחר שחרורו בגלל סיבוכים במחלותיו.

== קישורים חיצוניים ==
* [http://jurnalul.ro/special-jurnalul/nicolae-andruta-ceausescu-acuzat-de-crime-la-baricada-de-la-inter-543457.html Nicolae Andruţă Ceauşescu, acuzat de crime la baricada de la Inter] 
* [https://www.bzi.ro/vezi-aici-singurul-interviu-acordat-de-andruta-ceausescu-fratele-cel-mic-al-dictatorului-video-260018 Vezi aici singurul interviu acordat de Andruta Ceausescu, fratele cel mic al dictatorului - VIDEO] 

קטגוריה:קומוניסטים רומנים
קטגוריה:רומניה הקומוניסטית: אישים
קטגוריה:גנרלים רומנים
ניקולאה אנדרוצה
קטגוריה:מורשעים בעבירות על רקע אידאולוגי ברומניה
קטגוריה:רומנים שנולדו ב-1924
קטגוריה:רומנים שנפטרו ב-2000
LTI TXII

LTI TXII היא מכונית בתצורת מונית, המוגדרת כמכונית רטרו, אשר יוצרה על ידי חברת הנדסת הרכב "London Taxi Company" הבריטית בשנים 2002–2006.

בעבר, חברת הנדסת הרכב "London Taxi Company" הייתה חלק מחברת "Manganese Bronze Holdings plc".

==LTI TXII==
* 4 דלתות
*מנוע טורבו דיזל - מנוע פורד
תאוצת דגם "LTI TXII" בין 0–60 מייל (96.56 ק"מ) היא 17.4 שניות (לדגם תמסורת ידנית)

תאוצת דגם "LTI TXII" בין 0–60 מייל (96.56 ק"מ) היא 23.5 שניות (לדגם תמסורת אוטומטית)

==ראו גם==
* מונית
* אוסטין FX3
* אוסטין FX4
* LTI TX1
* TX4

==קישורים חיצוניים==

* [https://www.youtube.com/watch?v=g2f5giyfUrs דגם LTI TXII] (5:14 דקות), באתר יוטיוב
* [http://www.londontaxipartsusa.com/London_Taxi_History.htm היסטוריה - לונדון טקסי] , באתר londontaxipartsusa

==הערות שוליים==

קטגוריה:מוניות
קטגוריה:דגמי מכוניות שהושקו ב-2002
קטגוריה:מכוניות בריטיות
קטגוריה:לונדון: מוניות
קטגוריה:מכוניות רטרו
ארבלה קיסבאוור

ארבלה קיסבאוור, 2007
ארבלה קיסבאוור (בגרמנית: Arabella Kiesbauer; נולדה ב-8 באפריל 1969) היא מנחת טלוויזיה, שחקנית וסופרת אוסטרית-גרמנייה.

==ביוגרפיה==
קיסבאוור נולדה בווינה, אוסטריה; אמה היא שחקנית גרמנייה ואביה מהנדס מגאנה. לאחר שהוריה נפרדו, היא גדלה באוסטריה עם סבתה. היא למדה עיתונאות ומחזאות, ובמהלך לימודיה החלה לעבוד ב-ORF, רשת השידור הציבורית האוסטרית. מ-1994 ועד 2004 הנחתה את תוכנית האירוח הנקראת על שמה "ארבלה" בערוץ הטלוויזיה הגרמני "Pro7".

ב-1995 הופיעה על שער מגזין "פלייבוי" הגרמני. 

ב-2004 שיחקה בפרק של סדרת הטלוויזיה "המפקח רקס". ב-2007 הנחתה את פרס "שחקן השנה של פיפ"א" שנערך בבית האופרה של ציריך. 

ב-2015 הנחתה את תחרות האירוויזיון אשר התקיימה בווינה בירת אוסטריה, לאחר ניצחון המדינה באירוויזיון 2014 שנערך בקופנהגן, דנמרק. זו הפעם השנייה שאוסטריה אירחה את התחרות, לאחר אירוח התחרות לשנת 1967.

היא הוציאה לאור שלושה ספרים שכתבה.

==קישורים חיצוניים==

* 

קטגוריה:מנחות טלוויזיה אוסטריות
קטגוריה:שחקניות קולנוע וטלוויזיה אוסטריות
קטגוריה:סופרות אוסטריות
קטגוריה:משתתפים בתוכניות מציאות גרמניות
קטגוריה:מנחי האירוויזיון באוסטריה
קטגוריה:אישים ממוצא גרמני
קטגוריה:אישים ממוצא גיאני
קטגוריה:ילידות 1969
קטגוריה:אוסטרים שנולדו ב-1969
יחסי איחוד האמירויות הערביות – טורקיה

יחסי איחוד האמירויות הערביות–טורקיה (בערבית: العلاقات الإماراتية التركية, בטורקית: Birleşik Arap Emirlikleri-Türkiye ilişkileri) הם היחסים הבילטרליים בין איחוד האמירויות הערביות ובין הרפובליקה הטורקית. בין המדינות מתקיימים יחסים נרחבים שכוללים שיתוף פעולה תרבותי, צבאי וכלכלי הדוק.

==יחסים כלכליים==
טורקיה היא אחת משותפות הסחר הגדולות ביותר של איחוד האמירויות עם סחר גומלין של 9 מיליארד דולר (עלייה של 800% בשנים 2002-2009); בניסיון לשפר את התיירות, איחוד האמירויות הערביות השיקו ב-2009 קו טיסות לאיסטנבול של איחיחאד איירווייז הפועל ארבע פעמים בשבוע. 

ישנה נוכחות טורקית גבוהה יחסית באיחוד האמירויות הערביות כולל חברות בנייה אשר נתנו את חותמן על התפתחויות רבות באזור. בנוסף, ישנה קהילה של הטורקים באיחוד האמירויות הערביות. על פי שגרירות טורקיה, מספר החברות הטורקיות שהוקמו באיחוד האמירויות היא מעל 400, כ-75 מהן פועלות באזור אבו דאבי.

== מחלוקות פוליטיות ==
=== תמיכה בארגונים מיליטנטיים אסלאמיים ===
בין שתי המדינות מחלוקת קשה בנושא תמיכה בארגונים מיליטנטיים אסלאמיים המשפיעים באזור ובעולם כולו. באביב הערבי התגלעה מחלוקת בנושא מצרים, כאשר טורקיה תומכת באחים המוסלמים וניסיון ההפיכה שלהם, ואילו איחוד האמירויות תומכת במשטרו של עבד אלפתאח אלסיסי, כתוצאה מכך, איחוד האמירויות הערביות נחשבת למדינה העוינת ביותר את טורקיה במועצת שיתוף הפעולה של מדינות המפרץ.

איחוד האמירויות הביעה פעמים רבות רצון לצמצם פעילויות אסלאם קיצוני וג'יהאד מחשש שארגונים אלו יפגעו בסופו של דבר במשטרים הערביים עצמם. טורקיה לעומתם תומכת בפעולות האחים המוסלמים, ובמידה מסוימת בפעילות אל שבאב, אל קאעידה וארגונים דומים ככלי להפצת האסלאם בעולם כולו.

=== ניסיון ההפיכה בטורקיה ===
טורקיה האשימה את איחוד האמירויות הערביות בתמיכה בניסיון ההפיכה הצבאית בטורקיה שאירע בשנת 2016.

=== כינון יחסים דיפלומטיים בין איחוד האמירויות לישראל ===
טורקיה ביקרה את הסכם נרמול היחסים בין איחוד האמירויות לבין ישראל, ואמרה כי זו בגידה בפלסטינים ואף שקלה להחזיר את שגרירה מאבו דאבי.

== הערות שוליים ==
MG סוג Q

MG סוג Q (באנגלית: MG Q-type) היא מכונית מרוץ אשר יוצרה בשנת 1934 על ידי חברת המכוניות הבריטית "MG" (בשנת 1934 החברה הייתה קרויה "Morris Commercial Cars").

סך הכל יוצרו 8 יחידות.

==דגמי MG סוג Q==
* מושב בודד 1 (מהירות שיא: 196 קמ"ש)
* 2 מושבים (מהירות שיא: 190 קמ"ש)
* תאוצת דגם "MG סוג Q" בין 0–100 קמ"ש היא 8.8 שניות (לדגם 746 סמ"ק 112.64 כ"ס)
* מכל דלק - 19 גלון (86.37 ליטר)

==ראו גם==
* MG סוג R
==לקריאה נוספת==
* [https://www.sportscarmarket.com/profile/1934-mg-q-type דגם MG סוג Q, שנת 1934] (sportscarmarket) 
==קישורים חיצוניים==

*

==הערות שוליים==

קטגוריה:מכוניות ספורט
קטגוריה:מכוניות מרוץ
קטגוריה:דגמי מכוניות שהושקו ב-1934
קטגוריה:מכוניות בריטיות
Q
המנון נאורו

ההמנון הרשמי של נאורו הוא "השיר של נאורו" (בנאורית: Nauru Bwiema). המילים להמנון נכתבו על ידי מרגרט הנדרי ולחנו חובר על ידי לורנס הנרי היקס, עם קבלת עצמאותה בשנת 1968 אימצה מדינת נאורו את ההמנון.

== מילות ההמנון ==
{| cellpadding="5" align="center"
|-
| <poem>
נאורו ארץ מולדתנו, הארץ שאנחנו מאוד אוהבים,
כולנו מתפללים בשבילך ומאדירים את שמך.

מאז ומתמיד היית בית אבותינו הגדולים,
וכך תהיי לדורות הבאים.

התקבצנו יחדיו כדי לחלוק כבוד לדגלך,
ונצהל יחד ונאמר:
נאורו לעולמי עד!
</poem>
|}

==ראו גם==

== קישורים חיצוניים ==

* [http://www.nationalanthems.me/nauru-nauru-bwiema/ המילים להמנון נאורו], באתר National Anthems

קטגוריה:נאורו: סמלים לאומיים
נאורו
יום הפג העולמי

אינקובטור]]
יום הפג העולמי הוא מועד בינלאומי המצוין כל שנה ב-17 בנובמבר, להעלאת המודעות לפגים ולמשפחותיהם בכל העולם. כ-15 מיליון פגים נולדים בשנה בכל העולם, כמעט 10% מהלידות. במהלך היום נערכים מפגשים וכנסים לחינוך ולמודעות בנושא, כולל דרכי טיפול ומניעה בבעיות הנובעות מלידה מוקדמת.

מטרת יום זה היא להעלות את המודעות לנושאים הקשורים בפגים ובמשפחותיהם ובסיכונים להם הם חשופים. היום צוין לראשונה ב-2008 על ידי איגודי הורים באירופה, ונחגג בעולם כולו מאז 2011.

פג הוא תינוק שנולד לפני השבוע ה-37 של ההיריון. לידה רגילה מתרחשת לרוב סביב השבוע ה-40 של ההיריון.

משום שהלידה מתבצעת לפני הזמן, ולפני סיום מוחלט של התפתחות המערכות בגופו של התינוק ובפרט מערכת החיסון, הפג רגיש יותר למחלות וסיכונים בריאותיים, למשל: שיתוק מוחין, בעיות במערכת הנשימה, בעיות עיכול, פיגור שכלי, בעיות ראייה (כמו למשל, רטינופתיה של פגות) ובעיות שמיעה, וכן צהבת וזיהומים שונים.

יום הפג הבינלאומי מצוין ברחבי העולם בפעילויות רבות, על ידי ארגוני הורים, צוותים רפואיים בתי חולים ומשפיעי דעה המעורבים בטיפול ובעזרה לפגים ולמשפחותיהם. בשנת 2013 צוין היום בכ-60 ארצות.

== קישורים חיצוניים ==

* [http://www.who.int/pmnch/media/events/2013/wpd/en/ יום הפג הבינלאומי], באתר איגוד המיילדות 
* [http://www.efcni.org/index.php?id=wpd&L=1%27%2522 על יום הפג הבינלאומי], באתר האירופי 

קטגוריה:אירועים בחודש נובמבר
פג
קטגוריה:מועדים בין-לאומיים
הקורפוס ה-19 (האימפריה הגרמנית)

הקורפוס ה-19 (הסקסוני ה-2) (בגרמנית: XIX. (II. Königlich Sächsisches) Armee-Korps) היה קורפוס של צבא הקיסרות הגרמנית. שלחם במלחמת העולם הראשונה, ופורק עם סיומה.

==היסטוריה==
הקורפוס הוקם ב-25 במרץ 1899 בצבא ממלכת סקסוניה כחלק מהתרחבות כללית של צבא הקיסרות הגרמנית, ולמפקדו מונה היינריך ליאו פון טרייטשקה. מטה הקורפוס היה בלייפציג, וחייליו גויסו מהאזור המערבי של ממלכת סקסוניה.

עם פרוץ מלחמת העולם הראשונה הוצב הקורפוס בחזית המערבית כחלק מחלק מהארמייה השלישית ולחם בחזית המערבית, ונטל חלק בקרבות במערכה על הגבולות, לרבות קרב שרלרואה, וכן השתתף בקרב על המארן. באוקטובר 1914 הועבר הקורפוס תחת פיקוד הארמייה השישית, ולחם עימה במרוץ אל הים ובקרב איפר הראשון. לאחר מכן השתתף הקורפוס בקרבות שונים בחזית המערבית, ובשנת 1917 לחם בקרב מסין. בשנת 1918 לחם הקורפוס בקרב איפר הרביעי כחלק ממתקפת האביב, ובספטמבר אותה שנה הועבר תחת פיקוד קבוצת הארמיות אלברכט, עמה לחם עד סוף המלחמה.

==מפקדים==
* גנרל חיל הרגלים היינריך ליאו פון טרייטשקה (25 במרץ 1899 - 21 באפריל 1904)
* גנרל חיל הרגלים אלכסנדר ויצטום פון אקסטדט (22 באפריל 1904 - 26 בנובמבר 1907)
* גנרל חיל התותחנים הנס פון קירכבך (27 בנובמבר 1907 - 27 בנובמבר 1913)
* גנרל חיל הפרשים מקסימיליאן פון לאפרט (28 בנובמבר 1913 - 20 ביולי 1917)
* גנרל חיל הרגלים אדולף פון קרלוביץ (21 ביולי 1917 - 8 באוגוסט 1918)
* גנרל-לויטננט קרל לוציוס (9 באוגוסט 1918 - 22 בינואר 1919)
* גנרל-לויטננט מקס לוטהולד (23 בינואר 1919 - 2 באוקטובר 1919)

==קישורים חיצוניים==

* [https://web.archive.org/web/20070930180348/http://www.1914-18.info/erster-weltkrieg.php?u=567 הקורפוס ה-19]

19
אנדמול שיין ישראל

סמליל החברה בתקופת קופרמן הפקות
אנדמול שיין ישראל (באנגלית: Endemol Shine Israel A Banijay Company), לשעבר קופרמן הפקות, היא חברת הפקות ותוכן ישראלית מקבוצת Banijay. בשנת 2020, רכשה את אנדמול שיין, חברת ההפקה העצמאית לטלוויזיה ותוכן דיגיטלי שכוללת כ-120 חברות ב-22 טריטוריות. הקבוצה מפיקה מדי שנה מאות תוכניות וסדרות טלוויזיה מסוגות שונות הנמכרות לכ-400 רשתות, ערוצים ופלטפורמות ברחבי העולם בשפות רבות.

==מחלקות ==
===סדרות מתוסרטות===
המחלקה, שבראשה עומד גל זייד, מפתחת ומפיקה סדרות מקור בסוגות שונות כגון דרמות, קומדיות ומותחנים.

תוכניות מקור מתוסרטות אשר נמכרו למדינות מחוץ לישראל:
*"רמזור" – קומדיית מצבים שנמכרה לפוקס בארצות הברית ול-CTC ברוסיה.
*"שעת נעילה" – דרמה על מלחמת יום הכיפורים.
*"מתים לרגע" – דרמה יומית בדיונית שנמכרה לרשת ההולנדית Avrotros.
*"נבסו" – קומדיית מצבים ששודרה ב"רשת 13" נקנה על ידי רשת פוקס.

===פורמטים לתוכניות===
*האח הגדול – העונה ה-14 המופקת בישראל
*"חיים חדשים" – דוקו-ריאליטי שעובד לגרסה דנית.
*"אורי גלר מחפש את היורש" – נמכרה לרשת פרוזיבן בגרמניה, 6SBS בהולנד ו-2TV בהונגריה, וכן עובדה לגרסה אמריקאית בשם "Phenomenon", ששודרה ברשת NBC ונמכרה ל-CTV בקנדה ורשת 9 באוסטרליה.

===דיגיטל===
מחלקת הדיגיטל עוסקת ביצירת תוכן מקורי וייעודי לפלטפורמות הרלוונטיות, הפקה והחלטות הפצה עד הפוסט פרודקשן. בין הפרויקטים המוכרים של המחלקה: מסע הקיץ של קוקה קולה "wow tour", פרויקט הגיימרים של פרטנר "Legend of Gaming" (2 עונות) ופרויקט "הטרמפיסטים" של תאגיד השידור "כאן 11".

==הפקות==
* מתוסרטות: שעת נעילה, חמישים, רק להיום, רמזור, נבסו, שחקן זר, מתים לרגע, להרוג את הסבתא, אבודים באפריקה, אבודים באסיה, צומת מילר, האי (3 עונות), להיות איתה (עונה 1), מעצר בית, על קצות האצבעות, השועלים, גם אנחנו רוצים תוכנית תחקירים, הרמון, מלכות.
* דוקו: מתחילים מאפס, סטופ כדור הארץ, מרתון, ממלכת הדני, חיים חדשים, חבלי משיח, מקדש מעט.
* מציאות: הישרדות, האח הגדול, אייל גולן קורא לך (4 עונות), אורי גלר מחפש את היורש, חי ב-LA LA לנד (2 עונות), המטבח, מהפכה במטבח (עונה 3), משחקי השף (עונה 3), השגריר (עונה 2), רויאל שף.
* שעשועונים: נעולים, 50 דברים שחייבים לדעת, השעון, שוברי קופות, המיזם, The Wall.

==פרסים==
* שתי זכיות בפרס אמי לקומדיה הטובה ביותר עבור "רמזור" (2010) ו"נבסו" (2018).
* מועמדות לפרס אמי לקומדיה הטובה ביותר עבור "חמישים" (2020).
* ארבעה פרסי האקדמיה לטלוויזיה עבור הקומדיה "להרוג את הסבתא".
* פרס "הקומדיה הטובה ביותר" עבור הסדרה "רמזור"
* פרס "תוכנית הריאליטי הטובה ביותר" עבור "האח הגדול"
* פרס "תוכנית הילדים הטובה ביותר" עבור "האי"
* פרס "תוכנית הדוקו-ריאליטי הטובה ביותר" עבור "חי ב-LA LA לנד"

==קישורים חיצוניים==
* 

*
*

קטגוריה:טלוויזיה
קטגוריה:חברות בידור

==הערות שוליים==
MG סוג R

MG סוג R (באנגלית: MG R-type) היא מכונית מרוץ אשר יוצרה בשנת 1935 על ידי חברת המכוניות הבריטית "MG" (בשנת 1935 החברה הייתה קרויה "Morris Commercial Cars").

סך הכול יוצרו 10 יחידות.

==MG סוג R==
* דגם פתוח - מושב בודד 1
מחיר דגם ה-"MG סוג R" בהשקה עמד על 695 לירות שטרלינג

דגם ה-"MG סוג R" הגיע למהירות שיא של 120 מייל (177.48 ק"מ).

==ראו גם==
* MG סוג Q
==קישורים חיצוניים==
* [https://www.youtube.com/watch?v=2MZiV4dQEI4 דגם MG סוג R] (0:31), יו-טיוב
* [https://www.youtube.com/watch?v=9S6Vzd5o_xM דגם MG סוג R] (1:11), יו-טיוב
* [https://www.britishpathe.com/workspaces/Chris-Bucknell/MG-R-Type תחרויות דגם MG סוג R] (britishpathe.com/workspaces/Chris-Bucknell/MG-R-Type )

==הערות שוליים==

קטגוריה:מכוניות ספורט
קטגוריה:מכוניות מרוץ
קטגוריה:דגמי מכוניות שהושקו ב-1935
קטגוריה:מכוניות בריטיות
R
הקורפוס ה-12 (האימפריה הגרמנית)

הקורפוס ה-12 (הסקסוני ה-1) (בגרמנית: XII. (I. Königlich Sächsisches) Armee-Korps) היה קורפוס של צבא הקיסרות הגרמנית. שלחם במלחמת צרפת–פרוסיה ובמלחמת העולם הראשונה, ופורק עם סיומה. 

==היסטוריה==
הקורפוס הוקם ב-23 בפברואר 1867 בצבא ממלכת סקסוניה כחלק מארגון מחודש של צבא הקונפדרציה הצפון-גרמנית, ולמפקדו מונה אלברט, נסיך סקסוניה. מטה הקורפוס היה בדרזדן, וחייליו גויסו מהאזור של ממלכת סקסוניה. במהלך מלחמת צרפת–פרוסיה היה הקורפוס שכלל את הדיוויזיות ה-23 וה-24 בפיקודו של אלברט, נסיך סקסוניה, כחלק מהארמייה השנייה בפיקוד פרידריך קרל, נסיך פרוסיה. במהלך המצור על מץ מונה אלברט למפקד הארמייה הרביעית - ארמיית המז, שהוקמה לצורך המצור, וכללה את הקורפוסים ה-4, ה-12, וקורפוס המשמר, ובמקומו מונה למפקד הקורפוס אחיו גאורג, נסיך סקסוניה, שפיקד עליו עד לשנת 1900.

ב-1 באפריל 1887 הוקמה הדיוויזיה ה-32 (הסקסונית ה-3) וצורפה לקורפוס, ובשנת 1902 הוקם הקורפוס ה-19 (הסקסוני ה-2) והועברו אליו הדיוויזיות ה-24 וה-40, והקורפוס ה-12 הפך לאזור הגיוס של החלק המזרחי של הממלכה.

עם פרוץ מלחמת העולם הראשונה הוצב הקורפוס בחזית המערבית כחלק מהארמייה השלישית ולחם בחזית המערבית. ונטל חלק בקרבות במערכה על הגבולות, לרבות קרב שרלרואה, וכן השתתף בקרב על המארן. לאחר מכן השתתף הקורפוס בקרבות שונים בחזית המערבית, ובסוף המלחמה הוא היה חלק מפלגת הארמייה B.

==מפקדים==
* גנרל חיל הרגלים אלברט, נסיך סקסוניה (23 בפברואר 1867 - 18 באוגוסט 1870)
* גנרל חיל הרגלים גאורג, נסיך סקסוניה (19 באוגוסט 1870 - 21 במרץ 1900)
* גנרל חיל הרגלים מקס פון האוזן (22 במרץ 1900 - 25 באוגוסט 1902)
* גנרל חיל הרגלים פרידריך אוגוסט, נסיך סקסוניה (26 באוגוסט 1902 - 17 באוקטובר 1904)
* גנרל חיל הפרשים הרמן פון ברויזאם (18 באוקטובר 1904 - 25 בספטמבר 1910)
* גנרל לוטננט קרל לודוויג ד'אלזה (26 בספטמבר 1910 - 16 באפריל 1916)
* גנרל חיל הרגלים הורסט אדלר פון דר פלניץ (17 באפריל 1916 - 7 בספטמבר 1917)
* גנרל חיל הפרשים הנס קרוג פון נידה (8 בספטמבר 1917 - 10 ביולי 1919)

==קישורים חיצוניים==
* [http://wiki-de.genealogy.net/Milit%C3%A4r/Formationsgeschichte/Deutschland/Alte_Armee#Korpsbezirk_des_XII._Armeekorps הקורפוס ה-12]

12
ניסים הדס

ניסים הדס (נולד ב-1953) הוא מנהל שכיהן כמנכ"ל חטיבת אלתא מערכות של התעשייה האווירית לישראל (בשנים 2006–2018) וכעת משמש כיו"ר פעיל של חברת ההזנק "RFISEE" וכיועץ ליחידת המכ"ם באלביט מערכות. הוא חבר סגל במכללת אפקה בפקולטה להנדסה .

== ביוגרפיה ==
ניסים הדס נולד ב-1953 בקהיר. למד בטכניון במסגרת העתודה האקדמית ובשנת 1974 קיבל שני תארים: מוסמך למדעים בהנדסת חשמל ומוסמך למדעים בפיזיקה שניהם בהצטיינות. בשנת 1984 סיים תואר שני בהנדסת חשמל, גם הוא מהטכניון, בהצטיינות יתירה.

שירת בצה"ל כקצין אלקטרוניקה בחיל האוויר והשתחרר בדרגת רב-סרן.

נקלט בתעשייה האווירית בשנת 1983. היה ראש פרויקט פיתוח מכ"ם בקרת אש מתקדם למטוסי קרב, שנכנס לשירות מבצעי בהצלחה וזכה בפרס מצוינות לציון יובל למדינת ישראל.

מונה לראש מינהל מכ"ם בשנת 1996, והוביל פיתוח טכנולוגיית מכ"ם לסיור ימי שיושמה במבצע ללכידת הספינה קארין A. הקים תחום למכ"מי הדמיה למטוסי קרב, מסוקים ומל"טים.

בשנת 2002 מונה למנהל מפעל מיזם באלתא, הרחיב את יכולות המפעל מעיסוק בחיישנים ליכולות מערכתיות, והוביל את מפעל מיזם לזכייה בפרויקט מרכז פענוח המודיעין המאוחד (מרפ"מ) לצה"ל.

בשנת 2006 מונה למנכ"ל אלתא מערכות, וניהל את החברה עד לפרישתו בשנת 2018, לאחר 11 שנים בתפקיד.

בשנת 2018 מונה ליו"ר חברת ההזנק "RFISEE" אשר מפתחת מערכת הדמיה לשוק הרכב האוטונומי.

מלווה באופן צמוד צוות של חברת אלביט מערכות שמפתח מכ"ם טקטי ראשון מתוצרתה, שנחשף בתערוכת יורוסאטורי בפריז. המכ"ם מסוגל לזהות רחפן מטווח של 12 ק"מ, ואדם מטווח של 15 ק"מ.

משמש בנוסף כחבר סגל ומרצה במכללת אפקה בפקולטה להנדסה.

הדס הוא מומחה למערכות מכ"ם ומרבה להרצות בכנסים מקצועיים ברחבי העולם.

== קישורים חיצוניים ==
*[https://www.youtube.com/watch?v=5fAXs1uFny0 ניסים הדס על פיתוח טכנולוגיות מכ"ם ומודיעין חלל] 
*

==הערות שוליים==

קטגוריה:מנכ"לי אלתא
קטגוריה:מהנדסי חשמל ישראלים
קטגוריה:מנכ"לים ישראלים
קטגוריה:בוגרי העתודה האקדמית
קטגוריה:בוגרי הטכניון - מכון טכנולוגי לישראל
קטגוריה:ישראלים ילידי מצרים
קטגוריה:סגל התעשייה האווירית לישראל
קטגוריה:רבי-סרנים בצה"ל
קטגוריה:חיילי חיל האוויר הישראלי
קטגוריה:דירקטורים ישראלים
קטגוריה:ישראלים שנולדו ב-1953
דליה מנטבר

דליה מנטבר, 2017
דליה מנטבר (נולדה ב-21 בנובמבר 1951) היא מדריכת כושר גופני ומנחת טלוויזיה ישראלית. מוסמכת מאסטר בפילאטיס ומקימת הסטודיו הראשון בישראל. בעלת רשת מכוני פילאטיס.

==ביוגרפיה==
מנטבר נולדה בתל אביב לשרה ולאלברט בטיטו. את שירותה הצבאי עשתה בשלוש להקות צבאיות: להקת פיקוד המרכז, צוות הווי צנחנים, ולהקת פיקוד הדרום. היא הופיעה בסרט הקולנוע "שלאגר" בבימויו של אסי דיין, ובמחזות זמר כמו "ברנשים וחלומות", "הללויה הוליווד" לצד חנה לסלאו וריקי גל, ו"כמו ציפורים".

מנטבר בוגרת מתמטיקה וסטטיסטיקה באוניברסיטת תל אביב, בוגרת חשבונאות במכללה למינהל ובוגרת מכללת וינגייט.

לאחר סיום לימודיה במכללת וינגייט, לימדה בבית הספר למחול של בת דור. באותה שנה הגיע לארץ אלן הרדמן, מתלמידיו של יוזף פילאטיס, שבחר בה כמתאימה להנחיל את שיטת הפילאטיס בישראל. לאחר שהתמחתה בלונדון חזרה לישראל ולימדה את השיטה בסטודיו לרקדנים של בת דור.

בשנת 1977 פיתחה את מכשיר הכושר "פיזיקל" והפיקה קלטת וידאו עם תרגילים ייעודיים למכשיר. בשנת 1986 הצטרפה לצוות המנחים של התוכנית "שעת כושר" ששודרה בטלוויזיה החינוכית.

הנחתה תוכניות בנושא פילטיס בטלוויזיה. החזיקה ברשת של מכונים לפלאטיס, שבשיאה מנתה 22 סניפים ברחבי הארץ. כיום מחזיקה בשני סניפים בלבד ובבית ספר להכשרת מורים לפילאטיס.

במשך שנים כתבה טור בידיעות אחרונות על אורח חיים בריא. בנוסף הוציאה קלטות וידאו בנושא כושר גופני, כמו הקלטת "איך שריר נולד" לנשים בהריון, וקלטות אודיו לתרגול פילאטיס.

ב-5 במאי 2017 קבעה שיא ישראלי לשיעור המוני בהשתתפותם של למעלה מ-3,000 אנשים, תחת כיפת השמיים.

== חיים אישיים ==
בשנים 1975 עד 1991 הייתה נשואה לאלי מנטבר, ולהם בת משותפת. כיום היא בזוגיות עם איציק אורן.

==קישורים חיצוניים==
* 

* [https://www.ishim.co.il/p.php?s=%D7%93%D7%9C%D7%99%D7%94+%D7%9E%D7%A0%D7%98%D7%91%D7%A8 דליה מנטבר], במיזם "אישים" לתיעוד היצירה הישראלית
* 
* [https://saloona.co.il/blog/%D7%A4%D7%99%D7%9C%D7%90%D7%98%D7%99%D7%A1-%D7%9B%D7%93%D7%A8%D7%9A-%D7%97%D7%99%D7%99%D7%9D/ פילאטיס כדרך חיים], באתר סלונה, 20 במרץ 2017
* 
* [https://www.youtube.com/watch?v=94S-wFWSEPg דליה מנטבר ומיכל צפיר, אתגר הפלאנק], באתר youtube, 6 בספטמבר 2018
* התוכנית של [https://www.goodlifetv.co.il/good-life-channel/good-life-channel-tv-show/pilates-show/ פילאטיס עם דליה מנטבר] בערוץ החיים הטובים

==הערות שוליים==

קטגוריה:מורות לחינוך גופני
קטגוריה:מורים לחינוך גופני
קטגוריה:חברות להקת פיקוד המרכז
קטגוריה:חברי להקת פיקוד המרכז
קטגוריה:חברות צוות הווי חטיבת הצנחנים
קטגוריה:חברי צוות הווי חטיבת הצנחנים
קטגוריה:חברות להקת פיקוד הדרום
קטגוריה:חברי להקת פיקוד הדרום
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות המסלול האקדמי המכללה למינהל
קטגוריה:בוגרות המכללה האקדמית בווינגייט
קטגוריה:בוגרי המכללה האקדמית בווינגייט
קטגוריה:בוגרי המסלול האקדמי המכללה למינהל
קטגוריה:ישראליות שנולדו ב-1951
קטגוריה:ישראלים שנולדו ב-1951
קירן טריפייר

קירן ג'ון טריפייר (באנגלית: Kieran John Trippier; נולד ב-19 בספטמבר 1990) הוא כדורגלן אנגלי המשחק בעמדת המגן הימני בניוקאסל יונייטד ובנבחרת אנגליה.

==קריירת מועדונים==
טריפייר נולד בעיירה בורי, מנצ'סטר רבתי שבממלכה המאוחדת. טריפייר התחיל לשחק כדורגל בגיל תשע, אז הצטרף לקבוצת הילדים של מנצ'סטר סיטי ושימש כקפטן קבוצת הנוער שזכתה בגביע האנגלי לנוער.

בפברואר הושאל לבארנסלי מהפוטבול ליג צ'מפיונשיפ לחודש אחד. את הופעת הבכורה שלו ערך בהפסד 1–2 למידלסברו. באוגוסט הושאל שוב לבארנסלי לחצי שנה. בינואר האריך את זמן ההשאלה עד לסיום העונה. בפברואר הבקיע את שער הבכורה שלו בקריירה בתיקו 3-3 נגד לידס יונייטד. בסיום העונה זכה בתואר השחקן הצעיר של השנה בליגה.

ביולי הושאל לברנלי עד לסיום העונה. באוגוסט ערך את הופעת הבכורה שלו בקבוצה בתיקו 2-2 נגד ווטפורד. את שער הבכורה שלו כבש בספטמבר בניצחון 1–2 נגד מילטון קינס דונס. יום לאחר מכן, חתם על חוזה לשלוש וחצי עונות בקבוצה. בסיום העונה נבחר לשחקן בעונה של המועדון. במאי האריך את חוזהו עד .

ב-19 ביוני 2015 טריפייר חתם בטוטנהאם הוטספר תמורת 3.5 מיליון פאונד. בשתי עונות הראשונות, טריפייר שימש כמחליף לקייל ווקר ושותף רק ב-18 משחקי ליגה בזמן זה. לאחר עזיבתו של ווקר למנצ'סטר סיטי.

ב-17 ביולי 2019 טריפייר חתם לשלוש עונות באתלטיקו מדריד מהליגה הספרדית תמורת 20 מיליון ליש"ט, והפך לאנגלי הראשון באתלטיקו מדריד מאז .

ב-7 בינואר 2022 חזר טריפייר לפרמייר ליג, כשחתם לשנתיים וחצי בניוקאסל יונייטד. תמורתו קיבלה אתלטיקו מדריד 12 מיליון פאונד. את הופעת הבכורה במסגרת הפרמייר ליג ערך ב-15 בינואר בתיקו 1-1 עם ווטפורד. ב-8 בפברואר כבש שער בכורה בניצחון קבוצתו 1–3 על אברטון.

===קריירת נבחרות===
טריפייר שיחק בצעירותו בכל הנבחרות הצעירות של אנגליה. ב-13 ביוני 2017 ערך את הופעת הבכורה שלו בנבחרת הבוגרת בהפסד 2–3 נגד . ב-11 ביולי 2018 כבש את השער הראשון של נבחרת אנגליה במשחק חצי גמר המונדיאל נגד קרואטיה.

נכלל בסגל נבחרת אנגליה לטורניר מונדיאל 2022.

==תארים==
==== אתלטיקו מדריד ====
* אליפות ספרד: 2020/2021

====אישיים====
*כדורגלן העונה של ברנלי: 
*נבחרת העונה של הפרמייר ליג: , 

==קישורים חיצוניים==

==הערות שוליים==

קטגוריה:כדורגלנים אנגלים
קטגוריה:מגני כדורגל אנגלים
קטגוריה:בורי: כדורגלנים
קטגוריה:כדורגלני מנצ'סטר סיטי
קטגוריה:כדורגלני בארנסלי
קטגוריה:כדורגלני ברנלי
קטגוריה:כדורגלני טוטנהאם הוטספר
קטגוריה:כדורגלני אתלטיקו מדריד
קטגוריה:כדורגלני ניוקאסל יונייטד
קטגוריה:כדורגלני נבחרת אנגליה
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים זרים בספרד
קטגוריה:אנגלים שנולדו ב-1990
תאומכיה

המונח היווני תאומכיה (ביוונית: Θεομαχία, "מלחמות אלים") מציין מאבק בין אלים שונים, או מרד נגד אלים. תאומכיה מעורבת פעמים רבות בסיפורי תאוגוניה ("הולדת האלים"). המונח מורכב מהלחם בסיסים של המילה היוונית "תאוס" (θεός), שמשמעותה אל, ושל המילה "מאכה" (μάχη), קרב.

== דוגמאות ==
דוגמה מוקדמת לתאומכיה היא מיתוס הבריאה המסופוטמי-בבלי "אנומה אליש". לפי מיתוס זה של המיתולוגיה המסופוטמית, הביס האל התומך של העיר בבל וראש הפנתיאון הבבלי, מרדוך, את האלה, בוראת העולם, תיאמת. לאחר שניצח והרג את תיאמת, הוא בורא את השמים ואת הארץ מגופה המבותר ואת בני האדם מגופו של קינגו שר-צבאה.

במיתולוגיה היוונית מספר סיפורי תאומכיה. הסיודוס מתאר בחיבורו "תאוגוניה" סכסוכים בין דורות שונים של האלים האולימפיים, בהם ה"טיטאנומכיה" מול הטיטאנים. כן ערכו האלים האולימפיים את ה"גיגאנטומכיה" מול הגיגאנטים ("ענקים"). האלים נחלקו פעם נוספת לצדדים שונים במלחמת טרויה, וב"איליאדה" מאת הומרוס מופיעות מספר תאומכיות בין אלים, המערבות אף בני אדם בקרבות האלים.

==הערות שוליים==

קטגוריה:מיתולוגיה
יחסי ארצות הברית – קוריאה הדרומית

יחסי ארצות הברית–קוריאה הדרומית הם היחסים הבילטרליים בין ארצות הברית של אמריקה לבין הרפובליקה של קוריאה.

היחסים בין שתי המדינות החלו באופן אינטנסיבי בעת מלחמת קוריאה, כאשר ארצות הברית סייעה להקים את המדינה המודרנית של קוריאה הדרומית, הידועה גם בשם הרפובליקה של קוריאה, ונלחמה לצדה במלחמה זו.

במהלך ארבעת העשורים שלאחר מכן, קוריאה הדרומית חוותה צמיחה כלכלית, פוליטית וצבאית אדירה, והפחיתה במידה ניכרת את התלות בארצות הברית.

ב-2009, כינה נשיא ארצות הברית ברק אובמה את קוריאה הדרומית ״אחת מבעלי בריתה הקרובים ביותר של אמריקה״. כמו כן, דרום קוריאה הוגדרה כבעלת ברית מרכזית של ארצות הברית שאינה חברה בנאט״ו.

בסקר של מכון פיו משנת 2019, אמרו 71% מאזרחי קוריאה הדרומית כי הם מחשיבים את ארצות הברית לבעלת בריתה המובילה של המדינה.

==מלחמת קוריאה==
ב-25 ביוני 1950, קוריאה הצפונית פלשה לקוריאה הדרומית. בעקבות הפלישה, פרצה מלחמת קוריאה. בתגובה, ארגון האומות המאוחדות שלח כוח צבאי המורכב מכ-16 מדינות ובראשן ארצות הברית להגנה על קוריאה הדרומית. מלחמת קוריאה, הייתה הסכסוך המזוין הראשון של המלחמה הקרה.

==יחסים צבאיים==
ב-1953, ארצות הברית וקוריאה הדרומית הפכו לבעלות ברית צבאית.

כיום, כ-29,000 חיילים אמריקאים מוצבים בקוריאה הדרומית.

בשנת 2009, ארה״ב וקוריאה הדרומית התחייבו לפתח את חזון הברית לשיתוף פעולה ביטחוני עתידי.

במהלך מלחמת ווייטנאם, שלחה קוריאה הדרומית לבקשת ארה״ב כוחות על מנת לסייע לחיילים האמריקאים. בתמורה, ארה״ב הגבירה את הסיוע הצבאי. ב-2004, שוב לבקשת ארה״ב, קוריאה הדרומית שלחה כוח צבאי קטן לעיראק, על מנת שהילחם לצד ארה״ב במלחמת עיראק.

==יחסים כלכליים==
ארה״ב וקוריאה הדרומית הן שותפות כלכליות חשובות זו לזו. הסחר בין ארה״ב לקוריאה הדרומית עומד על כמעט 60 מיליארד דולר. ארה״ב מדורגת ראשונה ברמת הסחר של קוריאה הדרומית.

==קישורים חיצוניים==

==הערות שוליים==

*
מגה ספורט

מגה ספורט היא רשת קמעונאית ישראלית המשווקת נעליים, ביגוד וציוד ספורט ומחנאות.

==היסטוריה==
סניף מגה ספורט בתוך קניון
הרשת הוקמה בשנת 1996. הסניף הראשון הוקם בחיפה. בשנת 2002 מנתה הרשת 28 סניפים, וב-2007 מנתה הרשת 34 סניפים.

ב-2008 מכרה קבוצת "פישמן רשתות" את הרשת לחברת MGS ספורט טריידינג בסכום של 21 מיליון דולר, לאחר שהרכישה אושרה על ידי הממונה על ההגבלים העסקיים. עם הרכישה מיזגה החברה הרוכשת את רוב סניפי יונייטד ספורט שהיו בבעלותה עם רשת מגה ספורט. MGS ספורט טריידינג היא יבואנית של המותגים סקצ'רס, קאפה, דיאדורה ועוד, והיא מחזיקה גם ברשת ההנעלה והביגוד אליטל.

ב-2017 נכנסה הרשת לתחום ציוד המחנאות.

נכון לשנת 2017 מונה הרשת 53 סניפים. הנהלת הרשת יושבת בחולון.

==קישורים חיצוניים==
* 
* 

==הערות שוליים==

קטגוריה:רשתות שיווק בישראל
קטגוריה:פישמן רשתות
קטגוריה:ישראל: חברות שהוקמו ב-1996